Referati i književne obznane. 

 Dr. R. Schubert: Geologija Dalmacije. 



Izdala Matica Dalmatinska. 



Svrha je ovom djelu, da nam prikaže općenito razumljivim načinom 

 geologijski sastav i razvoj Dalmacije, te je sav znanstveni svijet u nas 

 dočekao s veseljem ovu knjigu. I Matica Dalmatinska nije krivo učinila, 

 što je odabrala prof. Schuberta, da sastavi i širim krugovima razumljivo 

 djelo ove vrsti, jer je on poznat kao marni radnik na polju proučavanja 

 geoloških fenomena u Dalmaciji. Kako je Schubert predao svoje djelo u 

 njemačkom jeziku, valjalo je naći valjana stručnjaka, da ga prevede. Taj 

 je posao svladao s velikim marom kustos na zagrebačkom geološkom 

 muzeju Ferdo Koch, marni istraživalac geološkog sastava Velebita i 

 ostale Hrvatske. 



„Geologija Dalmacije" nije djelo popularno, jer ga može čitati samo 

 onaj, koji je u geološkoj disciplini barem donekle poučen — namijenjena 

 je dakle inteligentnim čitaocima. Nuzgredice neka bude spomenuto, da je 

 knjiga odviše razvučena, te bi jedan dio njen mogao i izostati. Mislim 

 onaj, koji opisuje geološki pojedine predmete. 



Knjiga je razdijeljena u sedam poglavlja, a dodan joj je i popis naj- 

 važnijih djela, koja tangiraju geološke pojave u Dalmaciji, te 122 slike i 

 četiri kartice. Slike su koli nekih okamenina toli i profila lijepo* uspjele i 

 od velike znanstvene važnosti. Interesantna je geološka kartica Dalmacije 

 kao i ona karta, na kojoj su unesena najznatnija nalazišta ruda u Dalma- 

 ciji. Knjiga, koju je vrlo lijepo opremila Dionička tiskara u Zagrebu, pruža 

 nam o geologiji slijedeća data. 



Prvo poglavlje obradjuje petrografske elemente Dalmacije. Ističe 

 izgradnju dalmatinskog stijenja od gustog vapnenca, koji je često polu- 

 kristaliničan i isprepleten gustim žiljem. Stanovništvo zove takove vapnence 

 mramorom. Stijene su obično gole s dubokim urezinama i brazdama, koje 

 znanstvena literatura zove škrapama. Osim ovih vapnenaca susrećemo u 

 Dalmaciji i pločaste vapnence, vapnene škriljeve i laporaste vapnence. Na 

 mjestima lijepo se je staložio i vapneni mačak, a za pojedine predjele 

 karakteristični su i kremični vapnenci. Vapnenac upotrebljavaju za paljenje 

 vapna, gradju itd. Uz vapnenac čest je gost i dolomit, na kojeg nailazimo 

 na mnogo mjesta (bituminozni dolomit). Karakteristične su i naslage ra- 

 strošbom nastale terra rose kao i razne vrsti pješčenjaka. Vapneni pje- 



